钦定古今图书集成/历象汇编/乾象典/第020卷 > 汉董仲舒春秋繁露 > 《五行逆顺》
## 钦定古今图书集成/历象汇编/乾象典/第020卷 > 汉董仲舒春秋繁露 > 《五行逆顺》

木者，春生之性，农之本也。劝农事无夺民时，使民岁
不过三日，行什一之税，进经术之士，诞群禁，出轻系，
去稽留，除桎梏，开闭阖，通障塞。恩及草木，则树木华
美而诸草生；恩及鳞虫，则鱼大为鳣鲸不见，群龙下。
如人君出入不时，走狗试马，驰骋不反宫室，好淫乐
饮酒，沈湎纵恣，不顾政治，事多发役，以夺民时，作谋
“增端。以夺民财，民病疥搔，温体足胻。”〈去声〉痛咎及于木，
则茂木枯槁，工匠之轮，多伤败毒，水渰群漉，陂如鱼
咎虫则鱼不为，群龙深藏，鲸出见。

“火”者，夏成长本朝也。举贤良，进茂才，官得其能，任得
其力，赏有功，封有德，出货财，振困乏，正封疆，使四方。
恩及于火，则火顺人而甘露降；恩及羽虫，则飞鸟大
为，黄鹄出见，凤凰翔。如人君惑于谗邪，内离骨肉，外
疏忠臣，至杀世子，诛杀不辜，逐忠臣，以妾为妻，弃法
令，妇妾为政，赐与不当，则民病血壅肿，目不明。咎及
于火，则大旱，必有火灾。“摘巢采鷇，咎及羽虫”，则蜚鸟
不为，冬应不来，枭鸮群鸣，凤凰高翔。

土者，夏中成熟百种。君之官循宫室之制，谨夫妇之
别，加亲戚之恩，恩及土则五谷成而嘉禾兴，恩及倮
虫，则百姓亲附，城郭充实，贤圣皆迁，仙人降。如人君
好淫佚，妻妾过度，犯亲戚，侮父兄，欺罔百姓，大为台
榭，五色成光，雕文刻镂，则民病心腹宛黄，舌烂痛，咎
及于土，则五谷不成，暴虐妄诛，咎及倮虫，倮虫不为，
“百姓叛去，贤圣放亡。”

金者秋，杀气之始也。建立旗鼓，把旄钺，以诛杖贼残，
禁暴虐安集，故动众兴师，必应义理，出则伺兵，入则
振旅，以闲习之，困于彼狩，存不忘亡，安不忘危，修城
郭，缮墙垣，审群禁，饰兵甲，警百官，诛不法。恩及于金
石则凉风出，恩及于毛虫则走兽大为麒麟至如人
君好战，侵陵诸侯，贪城邑之赂，轻百姓之命，则民病
“喉咳嗽，筋挛，鼻仇塞，咎及于金，则铸化凝滞，冻坚不
成，四面张罔，焚林而猎，咎及毛虫，则走兽不为，白虎
妄搏，麒鳞远去。”

水者冬藏至阴也。宗庙祭祀之始，敬四时之祭，禘祫
昭穆之序，天子祭天，诸侯祭土，闭门闾，大搜索，断刑
罚，执当罪，饬关梁，禁外徒，恩及于水，则醴泉出，恩及
介虫，则鼋鼍大为，灵龟出。如人君简宗庙，不祷祀，废
祭祀，执法不顺，逆天时，则民病流肿水胀痿痹，孔窍
不通，咎及于水，雾气冥冥，必有大水，水为民害，咎及
“介虫，则龟深藏，鼋鼍呁。”